b'\n_START_ARTICLE_\nIbis\n_START_SECTION_\nCaractere morfologice\n_START_PARAGRAPH_\nIbi\xc8\x99ii au lungimea corpului \xc3\xaentre 50 - 110 cm, caractestica lor fiind ciocul \xc3\xaencovoiat la v\xc3\xa2rf. Cu ajutorul ciocului \xc3\xae\xc8\x99i procur\xc4\x83 hran\xc4\x83 din m\xc3\xa2l, iar aripile mari le asigur\xc4\x83 ridicarea rapid\xc4\x83 \xc3\xaen aer.\n_START_SECTION_\nMod de via\xc8\x9b\xc4\x83 r\xc4\x83sp\xc3\xa2ndire\n_START_PARAGRAPH_\nP\xc4\x83s\xc4\x83rile sunt r\xc4\x83sp\xc3\xa2ndite \xc3\xaen regiunile calde temperate, tropicale \xc8\x99i subtropicale. Biotopul lor tipic este reprezentat de malurile lacurilor sau a fluviilor domoale, c\xc3\xa2t \xc8\x99i de p\xc4\x83durile ecuatoriale. Unele specii tr\xc4\x83iesc \xc3\xaen regiuni de step\xc4\x83 sau savan\xc4\x83.\n_START_SECTION_\nHr\xc4\x83nire\n_START_PARAGRAPH_\nCele mai multe specii consum\xc4\x83 din m\xc3\xa2l insecte acvatice, larvele acestora, crustacee mici \xc8\x99i molu\xc8\x99te, mai rar pe\xc8\x99ti\xc8\x99ori sau amfibii. Speciile care tr\xc4\x83iesc \xc3\xaen regiuni aride se hr\xc4\x83nesc cu l\xc4\x83custe, g\xc3\xa2ndaci, p\xc4\x83ianjeni \xc8\x99i melci, mai rar cu \xc8\x99op\xc3\xa2rle, \xc8\x99erpi sau \xc8\x99oareci.\n_START_SECTION_\nRela\xc8\x9biile dintre p\xc4\x83s\xc4\x83ri \xc8\x99i om\n_START_PARAGRAPH_\nEgiptenii \xc3\xaen antichitate venerau ibi\xc8\x99ii, p\xc4\x83s\xc4\x83rile fiind considerate sfinte datorit\xc4\x83 faptului c\xc4\x83 \xc3\xae\xc8\x99i f\xc4\x83ceau apari\xc8\x9bia \xc3\xaen timpul inunda\xc8\x9biilor provocate de Nil \xc8\x99i erau identificate cu zeul Thot. Ibisul apare mumificat \xc3\xaen morminte sau pe diferite fresce antice din Egipt. \xc3\x8en cartea lui Conrad Gesner, Historia Animalium este amintit Geronticus eremita, o specie de ibis care a tr\xc4\x83it p\xc3\xa2n\xc4\x83 \xc3\xaen secolul XVI \xc3\xaen Alpi \xc8\x99i care, prin v\xc3\xa2nare, defri\xc8\x99are, c\xc3\xa2t \xc8\x99i extinderea terenurilor cultivate, a disp\xc4\x83rut din Europa Central\xc4\x83. Ibisul este amintit \xc8\x99i pe arca lui Noe, \xc3\xaen biblie .'